CELEX: 31987R2943
Language: el
Date: 1987-09-29 00:00:00
Title: Κανονισμός (ΕΟΚ) αριθ. 2943/87 της Επιτροπής της 29ης Σεπτεμβρίου 1987 που τροποποιεί τον κανονισμό (ΕΟΚ) αριθ. 2657/87 για παρέκκλιση από την απαγόρευση προσφυγής στη μέθοδο του συμψηφισμού στο ισοδύναμο για το σκληρό σιτάρι

Avis juridique important

|

31987R2943

Κανονισμός (ΕΟΚ) αριθ. 2943/87 της Επιτροπής της 29ης Σεπτεμβρίου 1987 που τροποποιεί τον κανονισμό (ΕΟΚ) αριθ. 2657/87 για παρέκκλιση από την απαγόρευση προσφυγής στη μέθοδο του συμψηφισμού στο ισοδύναμο για το σκληρό σιτάρι  

Επίσημη Εφημερίδα αριθ. L 278 της 01/10/1987 σ. 0065 - 0065

***** ΚΑΝΟΝΙΣΜΟΣ (ΕΟΚ) αριθ. 2943/87 ΤΗΣ ΕΠΙΤΡΟΠΗΣ  της 29ης Σεπτεμβρίου 1987  που τροποποιεί τον κανονισμό (ΕΟΚ) αριθ. 2657/87 για παρέκκλιση από την απαγόρευση προσφυγής στη μέθοδο του συμψηφισμού στο ισοδύναμο για το σκληρό σιτάρι  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1999/85 του Συμβουλίου της 16ης Ιουλίου 1985 για το καθεστώς ενεργητικής τελειοποίησης (1),  τον κανονισμό (ΕΟΚ) αριθ. 3677/86 του Συμβουλίου της 24ης Νοεμβρίου 1986 που καθορίζει τις διατάξεις εφαρμογής του κανονισμού (ΕΟΚ) αριθ. 1999/85 για το καθεστώς ενεργητικής τελειοποίησης (2), όπως τροποποιήθηκε τελευταία από τον κανονισμό (ΕΟΚ) αριθ. 2412/87 της Επιτροπής (3), και ιδίως το παράρτημα IV,  Εκτιμώντας:  ότι ο κανονισμός (ΕΟΚ) αριθ. 3677/86 προβλέπει ότι, όταν χρησιμοποιείται το σύστημα των τριγωνικών συναλλαγών, ο εισαγωγέας που έχει λάβει την άδεια να θέσει τα εισαγόμενα εμπορεύματα υπό το καθεστώς, τούτο πρέπει να αναφέρεται πριν από την εξαγωγή των παράγωγων προϊόντων· ότι είναι σκόπιμο, για λόγους εμπορικής πολιτικής, να προβλεφθούν ορισμένες ειδικές διατάξεις για την αναφορά του εισαγωγέα και να τροποποιηθεί ανάλογα ο κανονισμός (ΕΟΚ) αριθ. 2657/87 της Επιτροπής (4)· ότι πρέπει επίσης να διευκρινιστούν οι όροι χρησιμοποίησης του «Certificate P1»·  ότι, σύμφωνα με τις διατάξεις του παραρτήματος IV του κανονισμού (ΕΟΚ) αριθ. 3677/86, ζητήθηκε στις 21 Σεπτεμβρίου 1987 η γνώμη ομάδας εμπειρογνωμόνων, αποτελούμενης από εκπροσώπους των κρατών μελών, στο πλαίσιο της Επιτροπής Οικονομικών Τελωνειακών Καθεστώτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 2657/87 παρεμβάλλεται το ακόλουθο άρθρο 5α:  «Άρθρο 5α  Σε περίπτωση προσφυγής σε τριγωνική ανταλλαγή:  α) η αναφορά του εισαγωγέα που έχει την άδεια να θέσει τα εισαγόμενα εμπορεύματα υπό το καθεστώς, όπως προβλέπεται στο τετραγωνίδιο 2 του δελτίου INF-5, μπορεί να γίνει μετά την προσκόμιση του δελτίου INF-5 στο τελωνείο όπου έχει υποβληθεί η διασάφηση εξαγωγής. Στην περίπτωση αυτή η εν λόγω ένδειξη αναγράφεται στο πρωτότυπο και στα αντίγραφα 2 και 3 του δελτίου INF-5 πριν από την υποβολή της δήλωσης θέσης υπό το καθεστώς των εισαγομένων προϊόντων·  β) το τελωνείο που έχει δεχθεί τη δήλωση θέσης υπό το καθεστώς τελειοποίησης προς επανεξαγωγή του σκληρού σιταριού σημειώνει στο πίσω μέρος του πρωτοτύπου του "Certificate P1" τις ποσότητες των εμπορευμάτων που έχουν δηλωθεί και το επιστρέφει στον δηλούντα.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Σεπτεμβρίου 1987.  Για την Επιτροπή  COCKFIELD  Αντιπρόεδρος  (1) ΕΕ αριθ. L 188 της 20. 7. 1985, σ. 1.  (2) ΕΕ αριθ. L 351 της 12. 12. 1986, σ. 1.  (3) ΕΕ αριθ. L 219 της 8. 8. 1987, σ. 30.  (4) ΕΕ αριθ. L 251 της 2. 9. 1987, σ. 14.